मात्र या घटनापीठातल्या न्यायमूर्तींपैकी एक न्या. चंद्रचूड यांनी वेगळं मत मांडलं आहे. त्यांच्या मते आधार घटनाबाह्य म्हणजे अवैध आहे. 

आधार विधेयकाला वित्त विधेयकाप्रमाणे मंजूर करणं म्हणजे राज्यघटनेचा विश्वासघात केल्यासारखंच आहे, असं मत त्यांनी मांडलं. हे विधेयक राज्यसभेत जाऊ नये यासाठी आधार कायद्याला वित्तीय विधेयकाप्रमाणे मंजूर करून घेणं, हे घटनेच्या कलम 110चं उल्लंघन आहे, असं ते म्हणाल्याचं वृत्त पीटीआयनं दिलं आहे. सद्यस्थितीत आधार कायदा वैध असू शकत नसल्याचंही ते म्हणाले.

न्या.चंद्रचूड म्हणाले की न्या. सिकरींच्या मताशी ते सहमत नाहीत.  

या निर्णयाची सुनावणी तीन भागात झाली. पहिला भाग न्या. सिकरी, दुसरा भाग सरन्यायाधीश दीपक मिश्रा, आणि न्या. ए. एम. खानविलकर यांनी हा निर्णय वाचून दाखवला. 

न्या. चंद्रचूड आणि न्या. ए. भूषण यांनी व्यक्तिगत विचार लिहिले. 

न्या. सिकरी यांनी आधारचं कलम 57 रद्द केलं. त्याअंतर्गत कोणत्याही खासगी कंपन्यांना आधार कार्डाची माहिती घेण्याची परवानगी मिळाली होती आणि सांगितलं की आधारची माहिती सहा महिन्यांपेक्षा जास्त काळ साठवून ठेवता येणार नाही.

कलम 110 विशेषत: वित्त विधेयकाच्या संबंधी आहे आणि आधारच्या कायद्यालाही याच कलमाच्या पार्श्वभूमीवर संमत केलं गेलं. 

न्या. चंद्रचूड म्हणाले की, "आजच्या काळात मोबाईल आपल्या जीवनाचा अविभाज्य भाग बनला आहे. तो आधार नंबरशी जोडला गेला आहे. यामुळे व्यक्तीची गोपनीयता, स्वतंत्रता आणि स्वायत्तेला बाधा पोहोचते. त्यामुळे आधार नंबर मोबाईलपासून डीलिंक करावा."

प्रिव्हेंशन ऑफ मनी लाँडरिंग म्हणजेच पैशांच्या अफरातफरविरोधी कायद्याबद्दल बोलताना न्या. चंद्रचूड म्हणाले, "प्रत्येक खातेधारक काहीतरी अफरातफर करेलच, असं या कायद्याला का वाटतं? बँकेत खातं उघडणारा प्रत्येकजण हा अतिरेकी किंवा गैरव्यवहार करणाराच असेल, असं गृहित धरणं हे मुळातच चूक आहे. डेटा संग्रहित केल्याने नागरिकांच्या वैयक्तिक प्रोफाइलिंगचीही भीती आहेच. अशा प्रकारे कुठल्याही नागरिकाची संपूर्ण माहिती मिळवून त्याला फसवलं जाऊ शकतं."

ते म्हणतात, "आधार नंबर हा माहितीची गोपनीयता, स्वतंत्रता आणि डेटा सुरक्षेच्या विरोधात आहे. माहिती लीक होण्याचे प्रकार UIDAI मध्येही घडले आहेत. आधार सक्तीमुळे संवेदनशील माहितीचा दुरुपयोग होऊ शकतो. खासगी व्यापारीसुद्धा या खासगी माहितीचा परवानगीविना दुरुपयोग करू शकतात. डेटा लीक होणार नाही,... \n\nवरील लेखासाठी मला एक चांगले शीर्षक द्या.
या कारणांमुळे न्यायमूर्ती चंद्रचूड यांना 'आधार' वाटतं घटनाबाह्य